b'\n_START_ARTICLE_\nEvangeli\xc4\x8danska cerkev, Selo\n_START_SECTION_\nZgodovina cerkve in cerkvene ob\xc4\x8dine\n_START_PARAGRAPH_\nNajstarej\xc5\xa1i dokumenti jo omenjajo v letu 1599 in 1601. Evangeli\xc4\x8danska cerkvica je bila dana\xc5\xa1nja cerkev sv. Nikolaja, znana Rotunda iz 13.stoletja. K takratni cerkveni ob\xc4\x8dini Selo so spadale \xc5\xa1tiri vasi: Prosenjakovci, \xc4\x8cike\xc4\x8dka vas, Fokovci in Habronak. (Ta vas ve\xc4\x8d ne obstoja, bila pa je med Selom in Bukovnico.)_NEWLINE_V protireformacijskih \xc4\x8dasih so Evangeli\xc4\x8dansko cerkveno ob\xc4\x8dino ukinili, odvzeli pa so jim tudi cerkvico._NEWLINE_Kot za vse ostale kraje je tudi za Selo pomenil toleran\xc4\x8dni patent Jo\xc5\xbeefa II. (1781) osvoboditev od zatiranja. Verniki so ob novi ustanovitvi cerkvene ob\xc4\x8dine Kri\xc5\xbeevci priklju\xc4\x8deni k njej. Ker pa je bila razdalja 10 km le prevelika so si \xc5\xbeeleli lastne cerkve.\n_START_SECTION_\nGradnja nove cerkve\n_START_PARAGRAPH_\nTemeljni kamen so polo\xc5\xbeili 20. avgusta 1939. Zaradi slabe kvalitete doma izdelane opeke in slabega vremena so bili prisiljeni opeko kupiti v opekarni. Vmes pa je pri\xc5\xa1la \xc5\xa1e druga svetovna vojna, ki je zaustavila dograditev \xc5\xbee pod streho stoje\xc4\x8de cerkve. Po vojni pa je bilo pomanjkanje materiala in finan\xc4\x8dnih sredstev, tako, da so z gradnjo zelo po\xc4\x8dasi nadaljevali. Ob doma\xc4\x8di in pomo\xc4\x8di iz tujine so jo dogradili. Posve\xc4\x8dena in predana svojemu namenu pa je bila 24. julija 1966 ob navzo\xc4\x8dnosti doma\xc4\x8de duhov\xc5\xa1\xc4\x8dine in uglednih gostov iz tujine._NEWLINE_Po odcepitvi od kri\xc5\xbeevske cerkvene ob\xc4\x8dine vodi svoje lastno cerkveno poslovanje, nima pa svojega potrjenega duhovnika. Tako je neke vrste\xc2\xa0\xc2\xbbsestrska\xc2\xab\xc2\xa0gmajna moravske cerkvene ob\xc4\x8dine.\n_START_SECTION_\nArhitektura\n_START_PARAGRAPH_\nEvangeli\xc4\x8danska cerkev v Selu je neoromanska s preloma 19. v 20. stoletje. Zvonik, ki je na zahodni strani je visok in ima strmo streho. Fasado \xc4\x8dlenijo visoka polkro\xc5\xbeno zaklju\xc4\x8dena okna in podstre\xc5\xa1ni venec.'